# NOTĂ DE FUNDAMENTARE

# Secţiunea 1

# Titlul prezentului act normativ

|  |
| --- |
| **ORDONANȚĂ DE URGENȚĂ**  privind modificarea și completarea Ordonanței guvernului nr. 99/2000 privind comercializarea produselor și serviciilor de piață |

**Secţiunea a 2-a**

**Motivul emiterii actului normativ**

|  |  |
| --- | --- |
| 1. Descrierea situaţiei actuale | 1. În ultimii ani la nivelul Europei s-a dezvoltat un model inovativ, numit REKO, de desfacere și vânzare a produselor direct de la producătorul local la consumator prin intermediul unor platforme electronice online, rețele sociale, aplicații, etc..   Modelul de desfacere presupune organizarea unor grupuri sau comunități de producători locali și consumatori pe o platformă online unde producătorii își listează oferta de vânzare în mod regulat/periodic, săptămânal sau la un alt interval propriu, iar consumatorii interesați plasează comenzi prin intermediul platformei sub forma unor mesaje/comentarii/etc care exprimă acordul de voință în sensul cumpărării. Astfel, acordul de voință al contractului de vânzare se încheie la distanță, online, urmând ca livrarea și plata să aibă loc ulterior, asemeni altor sisteme de comercializare cu livrare cunoscute deja economiei românești.  Ulterior, producătorii și cumpărătorii se întâlnesc la un anumit loc și timp prestabilit pentru livrarea/plata produselor, pe o perioadă de timp scurtă care permite tuturor părților, în funcție de numărul de vânzători/cumpărători și de comenzi, să efectueze operațiunile de predare-primire și/sau plată după caz. Locul prestabilit este în general, dar nu obligatoriu, asigurat de organizatorul grupului REKO într-o zonă domeniu privat, fie proprietate proprie, fie proprietate a unui terț având acordul acestuia. Astfel de locuri pot fi parcări comerciale amenajate temporar pentru operațiunile de livrare sau alte spații similare care permit organizarea acestei activități. În unele țări ea are loc inclusiv pe domeniul public, în piețe, parcuri, sau alte spații similare și accesibile.  Relațiile de comerț au loc între fiecare producător și fiecare consumator în parte, în mod direct, independent (fără intermediari) și în avans, la distanță, prin intermediul mijloacelor electronice. Fiecare producător răspunde în nume propriu de relația sa directă cu consumatorul și de activitatea sa de producție, comercializare și livrare. Cu ocazia predării-preluării comenzilor are loc o simplă livrare, iar toți producătorii garantează și răspund pentru desfășurarea activităților de livrare, producție și/sau comercializare în deplină legalitate din punct de vedere fiscal, sanitar-veterinar, etc. Organizatorul grupului/întâlnirilor poate fi unul dintre producătorii care vând în cadrul grupului, sau o persoană care asigură alte servicii de organizare, marketing, etc.  Avantajele sunt multiple atât pentru producători, cât și pentru consumatori. Pe de o parte, consumatorii au oportunitatea să comande o varietate de produse locale și proaspete de la mai mulți producători diferiți cu livrarea în același loc și în același moment, prin mijloace electronice ușor accesibile și facile, fără să existe limite minime per comandă sau condiționarea de un pachet predefinit, fără costuri suplimentare de livrare, taxe de procesare a plății cu cardul sau cash, etc.  În oglindă, producătorii se bucură și ei de posibilitatea comercializării în avans a produselor printr-un sistem eficient, simplu și nebirocratic, predictibilitatea comenzilor și veniturilor la intervale regulate scurte, transportul organizat doar a produselor solicitate, efecte de cross-marketing extinse și posibilitatea unei implicări/investiții ajustată la talia producției dar și ajustabilă ușor atât în sensul extinderii cât și al restrângerii activității, diversificarea vânzărilor și minimizarea riscului de desfacere către un număr limitat de cumpărători, posibilitatea concentrării livrării într-o singură zi și un interval scurt de timp, minimizarea costurilor de livrare către mai mulți clienți printr-o singură întâlnire, etc.  Nu în ultimul rând, modelul permite ambelor părți integrarea într-o comunitate locală de producători și cumpărători cu aceleași interese, un schimb de informații ușor și transparent, o legătură directă între producător și consumator și o buclă scurtă de feedback, etc. Mai important, standardul de calitate, categoriile de produse acceptate și regulamentul grupurilor se stabilește individual de organizator, și încurajează apariția și organizarea unor grupuri concurente de antreprenori și producători care pot adapta modelul unor condiții, nevoi sau standarde specifice.  Din 2013 până în prezent acest tip de model s-a extins la sute de grupuri locale în Europa, dar și pe alte continente, reunind zeci de mii de producători locali și milioane de consumatori pentru comercializarea unor produse proaspete, sănătoase și de origine locală într-un model economic sustenabil și avantajos. Modelul REKO se încadrează într-un lanț scurt de producție și direct „de la fermă la furculiță” (”From farm to fork”), dar și în strategia verde a Uniunii Europene, iar promotorii modelului REKO, inclusiv fondatorul Thomas Snellman, au fost decernați cu multiple premii de excelență pentru inovare socială și sustenabilitate la nivel internațional, inclusiv de către Ministrul Agriculturii din Finlanda, unde au fost organizate primele astfel de grupuri.  De asemenea, acest mod de comercializare s-a dovedit a fi nu doar convenabil, sustenabil, sănătos și ecologic, dar în contextul pandemiei COVID-19 modelul a reprezentat o alternativă sănătoasă, rezilientă și robustă pentru susținerea producătorilor locali într-o perioadă dificilă, dar și pentru livrarea către consumatori a produselor dorite într-un cadru sigur.  Modelul REKO își desfășoară activitatea în baza legislației Europene fără necesitatea unor avize speciale din partea instituțiilor statului deoarece în cadrul evenimentelor/întâlnirilor nu are loc o activitate de tip piață ci strict livrarea (predarea-primirea) comenzilor efectuate în avans, în mediul online.  Din nefericire, cadrul de reglementare românesc este neclar cu privire la acest tip de activitate, existând un nivel ridicat de nesiguranță din partea organizatorilor de astfel de grupuri, dar și a producătorilor și consumatorilor care își desfășoară activitatea comercială și livrările prin intermediul lor. Pe de altă parte, neclaritățile acestui cadru generează o lipsă de uniformitate în comportamentul autorităților locale/regionale și împiedică inovarea și testarea noilor soluții de comercializare, adaptarea lor la condițiile și nevoile specifice ale diferitelor regiuni sau grupuri de producători/consumatori, și permite totodată aplicarea arbitrară a unor sancțiuni administrative sau contravenționale pentru o activitate legală și benefică comunității.  Este important de menționat faptul că activitatea grupurilor de tip REKO, de contractare la distanță și livrare organizată, nu este o activitate de tip piață/târg (permanentă sau volantă) astfel cum sunt cele reglementate de HG nr. 348/2004 privind exercitarea comerțului cu produse și servicii de piață în unele zone publice sau OG nr. 99/2000 privind comercializarea produselor și serviciilor de piață. Având în vedere diferențele esențiale dintre cele două tipuri de activități (încheierea contractelor la distanță, livrarea organizată, orarul scurt de desfășurare, etc.), grupurile REKO nu sunt susceptibile de a fi categorizate drept „piață” publică. Cu toate acestea, este utilă introducerea unei norme de clarificare în acest sens, prin exceptarea expresă de la normele Ordonanței nr. 99/2000 a activităților privind livrarea/furnizarea de alimente în baza contractelor încheiate la distanță.   1. Obligativitatea notificării vânzărilor de lichidare   În prezent comercianții au obligativitatea notificării vânzărilor de lichidare la administrația publică locală printr-o procedură greoaie, birocratică și nejustificată. Se remarcă în forma actuală, faptul că această obligație sporește birocrația fără a aduce vreun beneficiu consumatorului. Această condiție creează numeroase dificultăți în practică, întrucât este depășită în contextul comerțului modern și nu are în vedere situații precum vânzările online și contractele încheiate la distanță (reglementate de Ordonanța de urgență nr. 34/2014 privind drepturile consumatorilor în cadrul contractelor încheiate cu profesioniștii, precum și pentru modificarea și completarea unor acte normative). Mai mult, linia de reglementare progresistă poate fi observată deja la nivelul unor țări dezvoltate din cadrul Uniunii Europene. Indicăm în acest sens țări precum Belgia, Spania sau Marea Britanie, a căror legislație se caracterizează printr-un anumit nivel de liberalism în ceea ce privește intervenția statului în activitatea operatorului economic.  De asemenea, limitări temporale nu sunt compatibile cu natura și scopul vânzărilor de lichidare (i.e. vânzarea accelerată a stocului de produse în contextul încetării sau întreruperii activității comerciale). Mai mult, astfel de restricții au un efect negativ asupra economiei și nu aduc niciun beneficiu consumatorilor și nici un avantaj bugetului de stat. Astfel, este necesară excluderea limitării temporale.  Limitările de natură temporară în această materie nu aduc niciun fel de beneficii nici consumatorilor, nici comercianților și nu în ultimul rând, nici bugetului de stat. Astfel, înlăturarea acestor restricții ar avea un efect benefic pentru consumator care ar putea beneficia în orice perioadă a anului de acest tip de reduceri dar și pentru economie în general, întrucât ar încuraja consumul și ar aduce venituri suplimentare la bugetul de stat.  C. Necesitatea abrogării obligației de a achita bunurile cu 30 de zile înainte de data debutului vânzării de soldare.  Menținerea acestor prevederi în forma actuală are efecte anticoncurențiale asupra pieței. Aceasta prevedere este de natură să ducă la discriminări între agenții economici în funcție de disponibilitatea financiară pe care aceștia o au. Astfel, această condiție este în avantajul agenților economici care beneficiază de suficientă disponibilitate financiară pentru a achita în avans cu 30 de zile anterior datei de debut a perioadei de vânzări întreg stocul de produse ce urmează a fi valorificat. Practic, prin existenta acestor prevederi legislative nu se oferă nicio şansă efectuării unor astfel de vânzări de soldare comercianţilor care se bazează în activitatea lor comercială pe creditul furnizor, modalitate de lucru extrem de des întâlnită în practică sau întreprinderilor care comercializează produse de lux, pentru care este imposibilă achitarea în avans, având în vedere expunerea financiară care ar fi necesară.  De asemenea, piaţa trebuie să se bucure de libertatea relaţiilor comerciale dintre comercianţii care practică acest tip de vânzare. Or, prin existenţa prevederilor legale menţionate, se aduce atingere chiar libertăţii comerciale a părţilor, prevederile contractuale negociate cu partenerii comerciali fiind modificate în sensul prevederilor legale în ceea ce priveşte plata preţului de achiziţie, care nu va mai fi cea negociată de către părţi contractual ci în toate cazurile produsele trebuie achitate în avans.  Aceste prevederi nu asigură niciun avantaj pentru consumator. Mai mult, efectul acestora în practică este contrar celui urmărit de legiuitor, respectiv protejarea consumatorilor de practici comerciale ilicite şi în realitate, prejudiciază interesele consumatorilor prin limitarea cantităţii produselor ce pot fi comercializate în timpul vânzărilor de soldare dar si prin limitarea accesului consumatorilor romani la produsele de calitate si/sau de lux. Mai mult decât atât, menținerea unei astfel de condiții se poate concretiza chiar într-o indisponibilitate totală, în cadrul vânzărilor de soldare, a produselor cu un preț de achiziție ridicat, fapt ale cărui consecințe nefaste se produc în mod inerent asupra consumatorilor finali.  D. Evitarea paralelismului legislativ  Prevederile art. 34 și 38 din Ordonanța Guvernului nr. 99/2000 se suprapun cu prevederile Ordonanței de Urgență nr. 34/2014 privind drepturile consumatorilor în cadrul contractelor încheiate cu profesioniștii, precum și pentru modificarea și completarea unor acte normative („OUG nr. 34/2014”), care definește atât contractele la distanță cât și contractele încheiate în afara spațiilor comerciale.  Aspectele menționate de Art. 57 – 63 din OG 99/2000 sunt reglementate și de Legea nr. 245/2004 privind securitatea generală a produselor care transpune prevederile Directivei nr. 2001/95/CE referitoare la securitatea generală a produselor.  E. Eliminarea sancțiunilor care rămân fără obiect  Având în vedere toate modificările necesare, fundamentate mai sus, se impune și eliminarea sancțiunilor care rămân fără obiect.  . |
| 2. Schimbări preconizate | * Se exceptează expres de la normele Ordonanței nr. 99/2000 activitățile privind livrarea/furnizarea de alimente în baza contractelor încheiate la distanță. * Se abrogă prevederile care creează paralelism legislativ, care nu sunt în concordanță cu realitățile comerciale actuale. * se modifică articolele ca urmare a abrogărilor necesare. * se elimină procedurile birocratice și limitările impuse comercianților care nu aduc niciun beneficiu de nicio parte.   Toate aceste schimbări sunt necesare să fie modificate cu celeritate astfel încât actul comercial să nu mai fie împovărat și îngreunat și mai mult decât este ca urmare a contextului pandemic SARS-COV2. Având în vedere imposibililatea unor comercianți de a-și desfășura activitatea pe perioada de urgență din 2020, cât și pe perioada de alertă în anumite cazuri, precum și ținând cont și de imprevizibilitatea și impredictibilitatea desfășurării activității economice, operatorii economici se află în imposibilitatea de a valorifica eficient economic bunurile și serviciile pe care le oferă.  Totodată, urgența se justifică și ca urmare a evoluției modelelor de comerț, care au fost nevoie să se schimbe și să se adapteze ca urmare a restricțiilor impuse de autorități în contextul pandemic. Având în vedere că au fost perioade în care piețele și târgurile au fost închise, precum și faptul că multe afaceri au fost nevoite să se reorganizeze, s-au dezvoltat în țară și modele noi de comert, precum cel REKO. Lipsa reglementării și întârzierea în crearea unui cadru legislativ poate duce la consecințe asupra producătorilor locali, precum sancțiuni aplicate din interpretarea extensivă a legii, fără un temei special.  De asemenea, imprevizibilitatea restricțiilor care se adoptă la nivel național, cât și local, îi determină pe comercianți să rămână cu produsele pe stoc și să ajungă în imposibilitate de plată a furnizorilor și astfel duce la închiderea afacerilor respective, care provoacă consecințe în efect de domino și asupra pieței muncii și veniturilor de la bugetul de stat.  Totodată, recomandările Organizației Mondiale a Sănătății, cât și a autorităților naționale îndeamnă la evitarea interacțiunilor între oameni care nu sunt necesare, evitarea aglomerației și păstrarea distanțării sociale. Contrar acestora sunt procedurile birocratice de notificare a vânzărilor de lichidități, care presupun interacțiunea personală, nejustificată în fond, cu autoritățile locale, precum și cu toți ceilalți cetățeni și comercianți care stau la aceleași cozi. |
| 3. Alte informaţii | Nu este cazul. |

**Secţiunea a 3-a**

**Impactul socio-economic al actului normative**

|  |
| --- |
| **1. Impact macro-economic:** Prezentul act normativ nu se referă la acest subiect. |
| **1^1. Impactul asupra mediului concurenţial şi domeniului ajutoarelor de stat:**  Impactul asupra mediului concurențial este pozitiv, având în vedere faptul că se clarifică cadrul normativ în sensul permiterii unor noi modele de desfacere, cu lanț scurt, direct de la producător la consumator, a bunurilor și produselor locale. Dezvoltarea unor noi modele de desfacere, concurente cu cele tradiționale dar totodată și între ele, lărgește în mod considerabil plaja de opțiuni disponibile consumatorilor, elimină intermediarii și costurile asociate din lanțul de comercializare, și conduce în mod direct la o mai bună îndeplinire a nevoilor consumatorilor. Totodată se oferă oportunități economice noi către producătorii de produse de nișă sau de specialitate care nu ar putea altfel intra în fluxul tradițional de retail. |
| **2. Impact asupra mediului de afaceri:**  Prezentul act normativ va avea un impact pozitiv asupra mediului de afaceri.  Va determina eliminarea prevederilor care impun sarcini administrative în scopul reducerii birocrației având drept efect ușurarea derulării activității operatorilor economici.  Are totodată rolul, de a crea premisele unui cadru legal adaptat modelelor de comerț innovative și de actualitate. |
| **2^1. Impactul asupra sarcinilor administrative**  Prezentul act normativ nu se referă la acest subiect. |
| **2^2. Impactul asupra întreprinderilor mici şi mijlocii**  Prezentul act normativ va avea un impact pozitiv asupra mediului de afaceri, inclusiv asupra IMM-urilor.  Va determina eliminarea prevederilor care impun sarcini administrative în scopul reducerii birocrației având drept efect ușurarea derulării activității operatorilor economici.  Are totodată rolul, de a crea premisele unui cadru legal adaptat modelelor de comerț innovative și de actualitate. |
| **3. Impact social:**  Permiterea unor modele noi desfacere prin contractare la distanță și livrare organizată are caracteristica nu doar de scurta lanțul de comercializare a produselor „de la fermă la furculiță”, ci și de a pune consumatorii în legătură directă cu producătorii, de a reinstaura astfel o relație personală între vânzătorul de alimente și consumator și de a crea o comunitate strânsă în jurul acelorași valori și interese. Acest lucru permite un schimb deschis și facil de informații între producători, între consumatori și între cele două categorii, care poate crește nivelul de înțelegere și conștientizare în legătură cu producția sustenabilă și sănătoasă de alimente. Pe termen lung, relațiile comerciale dintre producători și consumatori se configurează astfel mult mai puternic pe o dimensiune personală încredere și pe livrarea unor produse de calitate, decât pe aspecte „impersonale” din comerțul retail tradițional. |
| **4. Impact asupra mediului:**  Impactul asupra mediului este de asemenea pozitiv, raportat la faptul că producătorii care se înscriu în astfel de modele de desfacere deservesc o cerere a consumatorilor pentru produse locale proaspete și sănătoase, și sunt în general producători independenți cu ferme mici și mijlocii fără o piață de desfacere disponibilă în prezent decât prin lanțurile tradiționale de retail. Permiterea unui model de desfacere care să acorde acestui tip de producători posibilitatea de a vinde direct către consumator creează premisele unei profitabilități și sustenabilități de termen lung a producției locale. În timp, dezvoltarea și extinderea la scară largă poate însemna atragerea mai multor producători în această direcție și reconfigurarea unui întreg segment de producție și retail înspre satisfacerea cererii consumatorilor care doresc alimente sănătoase, proaspete și produse într-un mod care să minimizeze impactul asupra mediului.  Pe lângă susținerea produselor organice, întrucât modelul de desfacere se bazează pe comenzi plasate în avans, se minimizează irosirea alimentelor, iar livrarea organizată într-o zonă accesibilă atât pentru consumatori cât și pentru producători minimizează amprenta de carbon raportat la alte metode de comercializare. |
| **5. Alte informaţii:**  Nu este cazul. |
| **Secţiunea a 4-a**  **Impactul financiar asupra bugetului de stat consolidat** |
| - mil. lei -   |  |  |  |  |  |  |  | | --- | --- | --- | --- | --- | --- | --- | | **Indicatori** |  |  | | | | **Media pe**  **4 ani** | | **Anul curent** | **2021** | **2022** | **2023** | | 1 | 2 | 3 | 4 | 5 | 6 | 7 | | **1) Modificări ale veniturilor bugetare, plus/minus, din care:** |  |  |  |  |  |  | | a) buget de stat, din acestea: |  |  |  |  |  |  | | (i) impozit pe venituri din salarii |  |  |  |  |  |  | | (ii) impozit pe profit |  |  |  |  |  |  | | b) bugete locale: |  |  |  |  |  |  | | (i) impozit pe profit |  |  |  |  |  |  | | c) bugetul asigurărilor sociale de stat: |  |  |  |  |  |  | | (i) contribuţii de asigurări |  |  |  |  |  |  | | **2) Modificări ale cheltuielilor bugetare, plus/minus, din care:** |  |  |  |  |  |  | | a) buget de stat, din acestea: |  |  |  |  |  |  | | (i) cheltuieli de personal |  |  |  |  |  |  | | (ii) bunuri şi servicii |  |  |  |  |  |  | | b) bugete locale: |  |  |  |  |  |  | | (i) cheltuieli de personal |  |  |  |  |  |  | | (ii) bunuri şi servicii |  |  |  |  |  |  | | c) bugetul asigurărilor sociale de stat: |  |  |  |  |  |  | | (i) cheltuieli de personal |  |  |  |  |  |  | | (ii) bunuri şi servicii |  |  |  |  |  |  | | **3)Impact financiar, plus/minus, din care:** |  |  |  |  |  |  | | * a) buget de stat |  |  |  |  |  |  | | * b) bugete locale |  |  |  |  |  |  | | **4)Propuneri pentru acoperirea creşterii cheltuielilor bugetare** |  |  |  |  |  |  | | **5) Propuneri pentru a compensa reducerea veniturilor bugetare** |  |  |  |  |  |  | | **6) Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  | | **7) Alte informaţii** | Impactul bugetar este unul pozitiv, având în vedere facilitarea unor noi relații comerciale și încheierea unor tranzacții care, în absența permiterii modelului de desfacere, altminteri nu ar avea loc. În țările unde acest model a fost implementat, a crescut în scurt timp la facilitarea a zeci de mii de tranzacții pe lună. Având în vedere că prodătorii sunt înregistrați fiscal și plătesc impozite asupra veniturilor realizate, bugetul de stat ar avea încasări pe care până în prezent nu existau. | | | | | | |
| **Secţiunea a 5-a**  **Efectele actului normativ asupra legislaţiei în vigoare** |
| **1. Măsuri normative necesare pentru aplicarea prevederilor de act normativ:**  **a. Acte normative în vigoare ce vor fi modificate sau abrogate ca urmare a intrării în vigoare a actului normativ:**  Nu este cazul.  **b. acte normative ce urmează a fi elaborate în vederea implementării noilor dispoziţii.**  Nu este cazul. |
| **1^1. Compatibilitatea actului normativ cu legislaţia în domeniul achiziţiilor publice.**  Actul normativ nu se referă la acest subiect. |
| **2. Conformitatea prezentului act normativ cu legislaţia comunitară în cazul proiectelor ce transpun prevederi comunitare:**  Actul normativ nu se referă la acest subiect. |
| **3. Măsuri normative necesare aplicării directe a actelor normative comunitare:**  Actul normativ nu se referă la acest subiect. |
| **4. Hotărâri ale Curţii de Justiţie a Uniunii Europene:**  Actul normativ nu se referă la acest subiect. |
| **5. Alte acte normative şi/sau documente internaţionale din care decurg angajamente**  Actul normativ nu se referă la acest subiect. |
| **6. Alte informaţii**  Nu este cazul. |
| **Secţiunea a 6-a**  **Consultările efectuate în vederea elaborării actului normativ** |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate:**  Nu este cazul. |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul actului normativ**  Nu este cazul. |
| **3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative:**  Nu este cazul. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**  Consultări multiple cu reprezentanții principalelor structuri patronale din toate domeniile economice afectate de efectele negative determinate de limitarea sau întreruperea activităţilor socioeconomice |
| **5. Informaţii privind avizarea de către:**  Prezentul proiect de act normativ necesită avizul Consiliului Legislativ. |
| **6. Alte informaţii:**  Nu este cazul. |
| **Secţiunea a 7-a**  **Activităţi de informare publică privind elaborarea şi implementarea actului normative** |
| **1. Informarea societăţii civile cu privire la necesitatea elaborării prezentului act normativ:**  Proiectul de act normativ a fost postat pe site-ul [www.economie.gov.ro](http://www.economie.gov.ro) în data de ............., în conformitate cu prevederile Legii nr. 52/2003 privind transparența decizională în administrația publică, cu modificările și completările ulterioare. |
| **2. Informarea societăţii civile cu privire la eventualul impact asupra mediului în urma implementării prezentului act normativ, precum şi efectele asupra sănătăţii şi securităţii cetăţenilor sau diversităţii biologice:**  Nu este cazul. |
| **3. Alte informaţii:**  Nu este cazul. |
| **Secţiunea a 8-a**  **Măsuri de implementare** |
| **1.Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente.**  Nu este cazul. |
| **2. Alte informaţii:**  Nu este cazul. |

Faţă de cele prezentate, a fost promovat prezentul proiect de Ordonanță de urgență privind modificarea și completarea Ordonanței guvernului nr. 99/2000 privind comercializarea produselor și serviciilor de piață.

**Ministrul economiei, antreprenoriatului șI turismului**

**Claudiu-Iulius-Gavril NĂSUI**

**AVIZĂM FAVORABIL:**

**Viceprim-ministru**

**Ilie-Dan BARNA**

**Președintele Autorității Naționale Ministrul Dezvoltării,**

**pentru Protecția Consumatorilor Lucrărilor Publice Și Administrației**

**Claudiu Daniel Dolot Attila-Zoltán CSEKE**

**Ministrul Justiției Ministrul Interimar al Finanţelor**

**Stelian-Cristian ION Vasile-Florin CÎȚU**